open-index/open-wikipedia-markdown huggingface dataset:
பெரும் நீல்தாவா

**பெரும் நீல்தாவா** (*Large niltava*)(நீல்தாவா கிராண்டிசு) என்பது பழைய உலக ஈப்பிடிப்பான் குடும்பத்தில் உள்ள ஒரு பறவைச் சிற்றினம் ஆகும். இது வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடம் மிதவெப்பமண்டல அல்லது வெப்பமண்டல மலைக் காடுகள் ஆகும்.

## படம்

File:Large Niltava.ogg|ஆண், பிராசெர் மலையில், மலேசியா


## மேற்கோள்கள்

## வெளி இணைப்புகள்

*Image at ADW
பழுப்பு மார்பு மீன்கொத்தி

**பழுப்பு மார்பு மீன்கொத்தி** (*Brown-breasted kingfisher*)(*கால்சியோன் குலாரிசு*) என்பது பிலிப்பீன்சைச் ஒரு மீன்கொத்தி சிற்றினம் ஆகும். இங்குப் பரவலாகக் காணப்படும் அகணிய உயிரி இதுவாகும். இந்த மீன்கொத்தி இதன் வசிப்பிடத்தில் பெரும்பகுதியில் காணப்படுகிறது.

இது முன்னர் வெண்தொண்டை மீன்கொத்தியின் (*கா. சிமைர்னென்சிசு*) துணையினமாகக் கருதப்பட்டது. ஆனால் 2014-ல் செம்பட்டியல் மற்றும் பறவை வாழ்க்கை பன்னாடு (*பேர்டுலைப் இண்டர்நேசனல்*) ஆகியவற்றால் தனித்துவமான சிற்றினமாகப் பிரிக்கப்பட்டது. 2022-ல் பன்னாட்டு பறவையியல் மாநாடும் இதைப் பின்பற்றியது.

## மேற்கோள்கள்

பகுப்பு:மீன்கொத்திகள்
கே. ஆர். மல்கானி

**கேவல்ராம் ரத்தன்லால் மல்கானி** (**Kewalram Ratanmal Malkani**) (19 நவம்பர் 1921 – 27 அக்டோபர் 2003) பத்திரிக்கையாளர் மற்றும் பாரதிய சனதா கட்சியின் அரசியல்வாதியும் ஆவார். இவர் 1991 முதல் 1994 முடிய பாரதிய சனதா கட்சியின் அகில இந்திய துணைத் தலைவராகவும், 1994 முதல் 2000 முடிய மாநிலங்களவை உறுப்பினராகவும் இருந்தவர். பின்னர் இறக்கும் வரை புதுச்சேரி துணைநிலை ஆளுநராக 31 சூலை 2002	 முதல் 27 அக்டோபர் 2003 முடிய பணியாற்றியவர்.

இவர் ராஷ்டிரிய சுயம் சங்கத்தின் வெளியீடான பஞ்சஜன்யா மற்றும் ஆர்கனைசர் இதழ்களின் தலைமை ஆசிரியராக ஒரே நேரத்தில் பணியாற்றியவர்.

## வாழ்க்கை
பிரித்தானிய இந்தியாவின் ஆட்சியின் போது, இவர் தற்கால பாகிஸ்தான் நாட்டின் ஐதராபாத் நகரத்தில் 19 நவம்பர் 1921 அன்று பிறந்தார். இவர் ஐதராபாத் டி. ஜி. தேசியக் கல்லூரி மற்றும் பெர்க்குசன் கல்லூரி, புணேவில் பொருளாதாரம் மற்றும் சமுகவியல் படிப்பை படித்தவர். 

25 சூன் 1975 அன்று நள்ளிரவில் இந்தியாவில் நெருக்கடி நிலை அறிவித்த இரண்டு மணி நேரத்திற்குள் கைதான முதல் மனிதர் கே. ஆர். மல்கானி ஆவார். 1980-இல் பாரதிய ஜனதா கட்சி நிறுவனத் தலைவர்களில் ஒருவர் கே. ஆர். மல்கானியும் ஒருவர் ஆவார்.

இவர் 1991 முதல் 1994 முடிய பாரதிய ஜனதா கட்சியின் அகில இந்திய துணைத் தலைவராகவும், 1994 முதல் 2000 முடிய மாநிலங்களவை உறுப்பினராகவும் இருந்தவர். பின்னர் இறக்கும் வரை புதுச்சேரி துணைநிலை ஆளுநராக 31 சூலை 2002	 முதல் 27 அக்டோபர் 2003 முடிய பணியாற்றியவர்.
## மேற்கோள்கள்


## வெளி இணைப்புகள்

* https://web.archive.org/web/20071006174527/http://yangtze.cs.uiuc.edu/~jamali/sindh/story/

பகுப்பு:பாரதிய ஜனதா கட்சி அரசியல்வாதிகள்
பகுப்பு:பத்திரிகையாளர்கள்
பகுப்பு:இந்திய அரசியல்வாதிகள்
பகுப்பு:1921 பிறப்புகள்
பகுப்பு:2003 இறப்புகள்
பகுப்பு:புதுச்சேரி ஒன்றியத் துணைநிலை ஆளுநர்கள்
பகுப்பு:மாநிலங்களவை உறுப்பினர்கள்
பகுப்பு:ராஷ்டிரிய சுயம்சேவாக் சங்கத்தினர்
பி. கோவிந்தன் நாயர்

**பி. கோவிந்தன் நாயர்** (*P. Govindan Nair*) என்பவர் தமிழ்நாட்டின் முன்னாள் ஆளுநர் ஆவார். இவர் கேரள மாநிலத்தினைச் சார்ந்தவர். நீதியரசரான இவர் தமிழக ஆளுநராக 9 ஏப்ரல் 1977 முதல் 27 ஏப்ரல் 1977 வரை சிறுது காலம் இப்பொறுப்பினை வகித்தார்.

## மேற்கோள்கள்

 
 

பகுப்பு:தமிழ்நாடு ஆளுநர்கள்
நோட்டியம் (பண்டைய நகரம்)

**நோஷன்** அல்லது **நோட்டியம்** ( *Notion* or *Notium* ) என்பது அனத்தோலியாவின் மேற்கு கடற்கரையில் உள்ள ஒரு கிரேக்க நகர அரசாகும். இது நவீன துருக்கியில் உள்ள  இசுமீருக்கு தெற்கே சுமார் 50 கிலோமீட்டர்கள் (31 மைல்) தொலைவில், குசாதாசி வளைகுடாவில் உள்ளது. கடல் தெரியும் ஒரு மலை மீது நோட்டியம் அமைந்துள்ளது; இது அருகிலுள்ள கொலோஃபோன் மற்றும் கிளாரோசுக்கு ஒரு துறைமுகமாக செயல்பட்டது. மேலும் யாத்ரீகர்கள் கிளாரோசில் உள்ள அப்பல்லோவின் ஆரக்கிள் செல்லும் வழியில் அடிக்கடி இப்பகுதியைக் கடந்து சென்றனர். இந்த பண்டைய நகரத்தின் மதில் சுவர்கள், நெக்ரோபோலிஸ், கோயில், அகோரா, நடக அரங்கம் ஆகியவற்றின் எச்சங்கள் இன்னும் உள்ளன. நகரத்தின் இடிபாடுகள் இப்போது துருக்கியின் இஸ்மிர் மாகாணத்தின் மெண்டெரஸ் மாவட்டத்தில் உள்ள நவீன நகரமான அகமெட்பேலியின் கிழக்கே காணப்படுகின்றன.

நோஷனைக் குறித்த துவக்கக் குறிப்பு எரோடோடசினால் குறிப்பிடபட்டுள்ளது.

கிமு ஆறாம் நூற்றாண்டின் நடுப்பகுதியில் பாரசீகமானது கொலோஃபோன் மற்றும் நோஷனை வென்றது. ஆனால் அவை கிரேக்க பாரசீகப் போர்களினால் விடுவிக்கப்பட்டன. பின்னர் இவை தனித்தனியாக டெலியன் கூட்டணியில் இணைந்தன (கொலோஃபோன் ஒரு வருடத்திற்கு மூன்று தாலந்துகளை திரையாக செலுத்தியது, சிறிய நகரான நோஷன் ஒரு தாலத்தில் மூன்றில் ஒரு பங்கு மட்டுமே செலுத்தியது). 

பெலோபொன்னேசியன் போரின் ஒரு கட்டத்தில் ஏதெனியன் தளபதி பேச்ஸ் இங்கு ஏதெனியன் சார்பு பிரிவினரை அதிகாரத்திற்கு கொண்டுவந்தார். "பின்னர் இங்கு ஏதென்சிலிருந்து மக்கள் குடியேற்றப்பட்டனர். மேலும் இந்த இடம் ஏதெனியன் சட்டங்களின்படி குடியேற்றமாக ஆக்கப்பட்டது" (துசிடிடிஸ் III:34). அதன்பிறகு இது ஏதெனியன் தளமாக செயல்பட்டது. கிமு 406 இல் இது  நோட்டியம் சமரில்  எசுபார்த்தன் வெற்றியின் தளமாகுமாக இருந்தது. கிமு நான்காம் நூற்றாண்டின் பிற்பகுதியில் இது கொலோபோன்  உடன் ஒரு *சிம்போலிடியாவில்* (ஃபெடரல் லீக்) இணைந்தது. மேலும் "ரோமன் காலத்தில் நோஷன் இதன் என்ற பெயர் முற்றிலும் பயன்பாட்டில் இருந்து கைவிடப்பட்டது." 

## குறிப்புகள்

பகுப்பு:டெலியன் கூட்டணி உறுப்பினர்கள்
பகுப்பு:Coordinates on Wikidata
பகுப்பு:பண்டைய கிரேக்க நகரங்கள்
பகுப்பு:இஸ்மீர் மாகாணம்
பச்சை முதுகு மீன்கொத்தி

**பச்சை முதுகு மீன்கொத்தி** (*Green-backed kingfisher*)(*மொனாச்சசுமொனாச்சசு*) என்பது இந்தோனேசியாவைச் சேர்ந்த அல்செடினிடே குடும்பத்தில் உள்ள ஒரு அகணிய உயிரி ஆகும். இது வடக்கு மற்றும் மத்திய சுலாவெசி மற்றும் மனடோடுவா மற்றும் லெம்பே தீவுகளில் மட்டுமே காணக்கூடியது.லோர் லிண்டு, போகனி நானி வார்டபோன் மற்றும் டாங்கோகோ படுவாங்கஸ் போன்ற பாதுகாக்கப்பட்ட பகுதிகளில் இதைக் காணலாம்.

இதன் இயற்கை வாழ்விடம் கடல் மட்டத்திலிருந்து 900 மீட்டர் உயரம் வரை காணப்படும் அடர்ந்த வெப்பமண்டல ஈரமான தாழ் நில காடுகள் ஆகும். காடுகளை அழிப்பதன் மூலம் ஏற்படும்  வாழ்விட இழப்பால் இது அச்சுறுத்தப்படுகிறது.

கருந்தலை மீன்கொத்தி முன்பு இந்த சிற்றினத்தின் ஒரு துணையினமாகக் கருதப்பட்டது. ஆனால் 2014-ல் சிற்றின நிலைக்கு உயர்த்தப்பட்டது.

## படங்கள்

படிமம்:Green-backed Kingfisher.JPG|ஆண் *அ. மோ. மொனாச்சசு*
படிமம்:Actenoides monachus monachus.JPG|ஆண் *அ. மோ. மொனாச்சசு*
படிமம்:Cekakak-hutan Tunggir-hijau, jantan.JPG|ஆண் *அ. மோ. மொனாச்சசு*
படிமம்:Cekakak-hutan Tunggir-hijau, betina.JPG|பெண் *அ. மோ. மொனாச்சசு*


## மேற்கோள்கள்

பகுப்பு:மீன்கொத்திகள்
பகுப்பு:சுலாவெசி
குவாந்தான் மாவட்டம்

**குவாந்தான் மாவட்டம்** (ஆங்கிலம்: *Kuantan District*; மலாய்: *Daerah Kuantan*; சீனம்: 关丹县; சாவி: كوانتن ); என்பது மலேசியா, பகாங் மாநிலத்தில் உள்ள ஒரு மாவட்டம். இதன் தலைப் பட்டணம் குவாந்தான். பகாங் மாநிலத்தின் வடகிழக்கில் அமைந்துள்ளது.

இந்த மாவட்டத்தின் வடக்கில் திராங்கானு மாநிலத்தின் கெமாமான் மாவட்டம்; கிழக்கில் தென்சீனக் கடல்; மேற்கில் மாரான் மாவட்டம் மற்றும் செராண்டுட்டு மாவட்டம்; தெற்கில் பெக்கான் மாவட்டம் ஆகியவை எல்லைகளாக உள்ளன.

மாவட்டத்தில் உள்ள முக்கிய நகரங்கள் குவாந்தான் மற்றும் பண்டார் இந்திரா மக்கோத்தா *(Bandar Indera Mahkota).* இதர நகரங்கள் பஞ்சிங், சுங்கை லெம்பிங், கம்பாங் மற்றும் பெசெரா.

## நிர்வாகப் பிரிவுகள்

மாரான் மாவட்டத்தில் 6 முக்கிம்கள் உள்ளன:

* பெசெரா - *Beserah*
* குவாந்தான் - *Kuantan*
* பெனோர் - *Penor*
* சுங்கை காராங் - *Sungai Karang*
* சுங்கை லெம்பிங் - *Sungai Lembing*
* உலு லேப்பார் - *Ulu Lepar*

## குவாந்தான் மாவட்ட வரலாறு

முதலாம் நூற்றாண்டில் சிது, ஆங்கிலம்: *Chih-Tu;* or *Chihtu;* or *Ch-ih-t'u;*; சமசுகிருதம்: *Raktamaritika* or *Raktamrittika;* சீனம்: 赤土国; மலாய்: *Tanah Merah*) எனும் பேரரசின் ஒரு பகுதியாக குவாந்தான் நகரம் இருந்தது. 'சிது' என்றால் 'சிகப்பு மண்' (*Red Earth Kingdom*) என்று பொருள்.

11-ஆம் நூற்றாண்டில், குவாந்தான் நிலப்பகுதி, சயாமியர்களால் கையகப்படுத்தப் படுவதற்கு முன்பு, பெங்-கெங் *(Pheng-Kheng)* எனும் மற்றும் ஒரு சிறிய பேரரசால் ஆளப்பட்டது. 15-ஆம் நூற்றாண்டில், சிறிது காலம் மலாக்கா பேரரசாலும் ஆளப்பட்டது.

19-ஆம் நூற்றாண்டின் பிற்பகுதியில், சீன சுரங்கத் தொழிலாளர்கள் மற்றும் சீன வணிகர்களின் வருகையால் குவாந்தான் வளர்ச்சி பெறத் தொடங்கியது. குவாந்தான் நகரம் 1850-ஆம் ஆண்டுகளில் நிறுவப்பட்டதாகக் கூறப்படுகிறது.

## மக்கள்தொகையியல்

பின் விவரங்கள் மலேசிய புள்ளியியல் துறை 2010-ஆம் ஆண்டு மக்கள் தொகை கணக்கெடுப்பின் அடிப்படையில் அமைந்துள்ளது.

### தட்பவெப்ப நிலை
குவாந்தான் மாவட்டத்தின் தட்ப வெப்ப நிலை வெப்ப மண்டல மழைக்காடு ஆகும். தட்ப வெப்ப நிலையில் அதிகமான மாற்றங்கள் இல்லை.

## மேற்கோள்

## வெளி இணைப்புகள்
* Official website of Kuantan Municipal Council 
* Rancangan Tempatan Daerah Kuantan 2035 

பகுப்பு:பகாங்
பகுப்பு:பகாங் மாவட்டங்கள்
ஜெ. லோகாம்பாள்

**ஜெ. லோகாம்பாள்** (*J Logambal*) என்பவர் இந்திய அரசியல்வாதியும், தமிழ்நாடு சட்டமன்ற முன்னாள் உறுப்பினரும் ஆவார். இவர் திருச்சிராப்பள்ளி மாவட்டம், லால்குடி அருகே உள்ள குமுளூர் கிராமத்தைச் சேர்ந்தவர். இந்திய தேசிய காங்கிரசு கட்சியைச் சார்ந்த இவர், கடந்த 1991 சட்டப்பேரவைத் தேர்தலில், திருச்சிராப்பள்ளி மாவட்டம் இலால்குடி தொகுதியிலிருந்து போட்டியிட்டு திமுக வேட்பாளரான கே. என். நேருவைத் தோல்வியடையச் செய்து வெற்றி பெற்றார். இதனைத் தொடர்ந்து 1996ஆம் ஆண்டு நடைபெற்ற சட்டப்பேரவைப் பொதுத் தேர்தலில் கே. என். நேருவிடம் வெற்றி வாய்ப்பை இழந்தார். ஜெ. லோகாம்பாள் உடல்நலக் குறைவினால் 2021 அக்டோபர்  28 அன்று இறந்தார். இவருக்கு ஒரு மகனும் இரண்டு மகள்களும் உள்ளனர்.

## மேற்கோள்கள்

பகுப்பு:2021 இறப்புகள்
பகுப்பு:திருச்சி மாவட்ட மக்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
கோலா ரொம்பின்

**கோலா ரொம்பின்** (ஆங்கிலம்: *Kuala Rompin* அல்லது *Rompin Town*; மலாய் மொழி: *Kuala Rompin* சீனம்: 云冰) என்பது மலேசியா, பகாங், ரொம்பின் மாவட்டத்தில் அமைந்து உள்ள ஒரு நகரம். ரொம்பின் மாவட்டத்தின் தலைப்பட்டணமும் ஆகும்.

இந்த நகரம் தீபகற்ப மலேசியாவின் தென்கிழக்கு கடற்கரையில், தென் சீனக் கடலை எதிர்கொண்டவாறு உள்ளது. பகாங் மாநிலத் தலைநகரான குவாந்தான் மாநகரில் இருந்து தெற்கே சுமார் 133 கி.மீ. தொலைவில் உள்ளது.

## பொது
சிங்கப்பூரில் இருந்து கோலா ரொம்பின் நகரத்திற்கு வரும் பயணிகள், கடலோரச் சாலையைப் பயன்படுத்த வேண்டும். ஜொகூர் பாரு - மெர்சிங் நகரங்களின் வழியாக 215 கி.மீ. பயணிக்க வேண்டும்.

மலேசிய தலைநகர் கோலாலம்பூர் மாநகரில் இருந்து, ஏறக்குறைய 3½ மணி நேரப் பயணத்தில் இந்த நகரைச் சென்று அடையலாம்.

## வரலாறு

பிரித்தானியக் காலனித்துவ நாட்களில், கோலா ரொம்பின் ஒரு மீன்பிடி கிராமமாக இருந்தது. பெரும்பாலும் சிங்கப்பூர், குவாந்தான் நகரங்களுக்கு இடையே பயணிக்கும் வணிகர்கள் இந்த நகரத்திற்கு வந்து செல்வது உண்டு.

1952-இல் பகாங் மாநில அரசாங்கம், ரொம்பின் பகுதியை பெக்கான் மாவட்டத்தின் கீழ் ஒரு தன்னாட்சித் துணை மாவட்டமாக மாற்றியது.

### ஒன்பதாவது மாவட்டம்

அதற்காக ஓர் உதவி மாவட்ட அதிகாரி பதவியும் உருவாக்கப்பட்டது. ஜே.பி. மெல்போர்ட் *(J.B. Melford)* என்பவர் அந்தப் பதவிக்கு 1952 டிசம்பர் 16-ஆம் தேதி நியமிக்கப்பட்டார்.

சூலை 31, 1976 இல், பகாங் சுல்தான் அஜி அகமத் சா அல் முசுதாயின் *(Sultan Haji Ahmad Shah Al Musta'in Billah)*, ரொம்பினை ஒரு முழு மாவட்டமாகத் தகுதி உயர்த்தினார்.

எனவே ரொம்பின் துணை மாவட்டம், பெக்கான் மாவட்டத்தில் இருந்து பிரிக்கப்பட்டது. ரொம்பின் மாவட்டம் பகாங் மாநிலத்தின் ஒன்பதாவது மாவட்டமாக மாறியது.

## முக்கிம்கள்

ரொம்பின் மாவட்டம் ஐந்து முக்கிம்களாகப் பிரிக்கப்பட்டு உள்ளது.

* தியோமான் தீவு - *Pulau Tioman*
* எண்டாவ் - *Endau* 
* பொந்தியான் - *Pontian*
* பண்டார் முவாட்சாம் ஷா - *Bandar Muadzam Shah*
* கோலா ரொம்பின் - *Kuala Rompin*

## சுற்றுலா
கோலா ரொம்பின் நகரம், தியோமான் தீவுக்குச் செல்லும் நுழைவாயிலாக அறியப்படுகிறது. கோலா ரொம்பினின் உணவகங்கள் அவற்றின் கடல் உணவுகளுக்கு பிரபலமானவை.

குறிப்பாக சுங்கை ரொம்பின் (ரொம்பின் ஆறு) கரையோரத்தில் பிடிபடும் நன்னீர் இறால் *(Freshwater Prawns)* மற்றும் நன்னீர் நண்டுகள் *(Freshwater Clams);* கடல் நண்டுகள் மற்றும் கடல் கணவாய் *(Squids)* மீன்களுக்குப் பிரபலம்.

## தட்பவெப்ப நிலை
கோலா ரொம்பின் நகரத்தின் தட்ப வெப்ப நிலை, வெப்ப மண்டல மழைக்காடு தட்ப வெப்ப நிலை ஆகும். தட்ப வெப்ப நிலையில் அதிகமான மாற்றங்கள் இல்லை.

## மேற்கோள்

## வெளி இணைப்புகள்
* ரொம்பின் நகாராண்மைக் கழகம்

பகுப்பு:மலேசிய நகரங்கள்
பகுப்பு:பகாங் நகரங்கள்
பகுப்பு:பகாங்
கருப்பு வெள்ளை மந்தி

**கருப்பு வெள்ளை மந்தி** (*பிரசுபைடிசு பைகலர்*) என்பது செர்கோபிதெசிடே குடும்பத்தில் உள்ள ஒரு குரங்கு சிற்றினம் ஆகும். இது முன்னர் சுமாத்திர கருந்தலை மந்தி (*பிரசுபைடிசு மெலலோபோசு பைகோலர்*) ஆகியவற்றின் துணையினமாகக் கருதப்பட்டது. ஆனால் மரபணு பகுப்பாய்வு இவை தனித்தனி சிற்றினங்கள் என்பதை வெளிப்படுத்தியது.

## பரவல்
கருப்பு வெள்ளை மந்தி இந்தோனேசியாவின் சுமாத்திரா தீவில் காணப்படுகிறது.  இது பன்னாட்டு இயற்கைப் பாதுகாப்புச் சங்கத்தால் தரவுகள் போதாது எனப் பட்டியலிடப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
சுமாத்திரா கருந்தலை மந்தி

இடது|thumb| இந்தோனேசியாவின் சுமத்ராவில் உள்ள கெரின்சி செப்லாட் தேசிய பூங்கா, புக்கிட் தபன் சாலையில் ஒரு சுமாத்திரா கருந்தலை மந்தி
**சுமாத்திரா கருந்தலை மந்தி** (*Black-crested Sumatran langur*)(*பிரசுபைடிசு மெலலோபோசு*) என்பது செர்கோபிதெசிடே குடும்பத்தில் உள்ள ஒரு வகை பாலூட்டிச் சிற்றினம் ஆகும். இது இந்தோனேசியாவின் சுமாத்திராவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழ்விட இழப்பால் அச்சுறுத்தப்படுகிறது.

சுமாத்திரா கருப்பு மந்தி, கறுப்பு-வெள்ளை மந்தி, சரவாக் சுரிலி, ராஃபிள்சு பட்டை மந்தி மற்றும் மிட்டரேட் மந்தி ஆகியவை முன்பு *பி. மெலலோபோஸின்* துணையினமாகக் கருதப்பட்டன.

## மேற்கோள்கள்

## வெளி இணைப்புகள்

* ARKive - மிட்ரெட் இலை குரங்கு பற்றிய படங்கள் மற்றும் தகவல் (Presbytis melalophos)

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:குரங்குகள்
சுமாத்திரா கருப்பு மந்தி

**சுமாத்திரா கருப்பு மந்தி** (*Black Sumatran langur*)(*பிரசுபைடிசு சுமத்ரானா*) என்பது செர்கோபிதெசிடே குடும்பத்தில் உள்ள ஒரு குரங்கு சிற்றினம் ஆகும். இது முன்னர் சுமாத்திரா சுரிலி, *பிரசுபைடிசு மெலலோபோஸ்* (*பிரசுபைடிசு மெலலோபோசு சுமத்ரானா* என) ஆகியவற்றின் துணையினமாகக் கருதப்பட்டது. ஆனால் மரபணு பகுப்பாய்வு இவை தனித்தனி சிற்றினங்கள் என்பதை வெளிப்படுத்தியது. சுமாத்திரா கருப்பு மந்தி இந்தோனேசியாவில் உள்ள சுமாத்திரா தீவில் காணப்படுகிறது. காடழிப்பு மற்றும் செல்லப்பிராணிகளுக்காக எடுக்கப்பட்ட விலங்குகள் காரணமாக இது பன்னாட்டு இயற்கைப் பாதுகாப்புச் சங்கத்தினால் அருகிய இனமாகப் பட்டியலிடப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:குரங்குகள்
வங்கி பணியாளர் தேர்வாணையம்

**வங்கிப் பணியாளர் தேர்வு நிறுவனம்** (**Institute of Banking Personnel Selection** (IBPS),  இந்திய அரசின் நிதி அமைச்சகத்தின் கட்டுப்பாட்டில் இயங்கும் தேர்வு நிறுவனம் ஆகும். இந்தியாவில் இயங்கும் அரசுடமை வங்கிகள் மற்றும் தனியார் வங்கிகளுக்கு தேவையான அதிகாரிகள் மற்றும் ஊழியர்களை போட்டித் தேர்வு மூலம் தேர்வு செய்வதே இதன் பணியாகும். 

இது இளங்கலை பட்டதாரிகள், முதுகலை பட்டதாரிகள் மற்றும் முனைவர் பட்டங்களை வங்கிப் பணியில் சேர்ப்பதை ஊக்குவிக்கும் நோக்கத்துடன் 1975-ஆம் ஆண்டில் தொடங்கப்பட்டது. இது தொகுதி ஏ பிரிவு, பி பிரிவு மற்றும் சி பிரிவு அதிகாரிகளையும் மற்றும் ஊழியர்களையும் போட்டித் தேர்வு மூலம் தேர்வு செய்கிறது. 

வங்கிப் பணியாளர் தேர்வு நிறுவனம் ஒரு தன்னாட்சி அமைப்பாக செயல்படுகிறது. இது முக்கியமாக வங்கித் துறையில் எழுத்தர் மற்றும் அதிகாரிகளின் பணியிடங்களுக்கான ஆட்சேர்ப்புக்கான போட்டித் தேர்வுகளை நடத்துகிறது. 

முன்னர் ஒவ்வொரு வங்கியும் நடத்தும் பல போட்டித் தேர்வுகளை எழுத வேண்டியிருந்தது. ஆனால் 2012 முதல் ஒவ்வொரு ஆண்டும் வங்கி மேலாண்மை அதிகாரிகள், சிறப்பு அதிகாரிகள், எழுத்தர்கள் மற்றும் அலுவலக உதவியாளர்கள் என நான்கு பிரிவுகளில் போட்டித் தேர்வுகள் மூலம் ஆட்சேர்ப்பு நடைபெறுகிறது.

இந்திய ரிசர்வ் வங்கி, நிதி அமைச்சகம், இந்திய தொழில்நுட்ப நிறுவனம் மும்பை, இந்தியன் இன்ஸ்டிடியூட் ஆப் பேங்கிங் அண்ட் ஃபைனான்ஸ், நேஷனல் இன்ஸ்டிடியூட் ஆஃப் பேங்க் மேனேஜ்மென்ட், இந்தியன் வங்கிகள் சங்கம் போன்ற அரசு நிறுவனங்களின் பரிந்துரையாளர்களை உள்ளடக்கிய வாரியத்தால் வங்கிப் பணியாளர்கள் தேர்வானையம் நிர்வகிக்கப்படுகிறது. 
## மேற்கோள்கள்

## வெளி இணைப்புகள்
*
*முந்தைய ஆண்டு வினாத்தாள்கள்
பகுப்பு:இந்திய அளவிலான பணியாளர் தேர்வுகள்
பாலாஜி கோவில், சான் ஹோசே, கலிபோர்னியா

**பாலாஜி கோவில், சான் ஹோசே, கலிபோர்னியா** என்பது அமெரிக்க நாட்டின், கலிபோர்னியா மாநிலம், சாண்டா கிளாரா கவுண்டி, சான் ஹோசே நகரம் 5004 N முதல் தெருவில் அமைந்துள்ள இந்துக் கோவிலாகும். இக்கோவிலை பாலாஜி மடம் என்ற இலாப நோக்கமற்ற அமைப்பு நிர்வகித்து வருகிறது.
## அமைவிடம்
சிலிக்கான் பள்ளத்தாக்கில் அமைந்துள்ள, சான் ஹோசே நகரம் கலிபோர்னியா பகுதியின் மூன்றாவது அதிக மக்கள் தொகை கொண்ட நகரமும் அமெரிக்காவில் பத்தாவது பெரிய நகரமும் ஆகும். 2022 ஆம் ஆண்டில் இவ்வூர் மெட்ரோ பகுதியின் மக்கள் தொகை 1,441,000 ஆகும்.
இங்கு அதிக அளவில் புலம்பெயர்ந்த இந்தியர்கள் வாழ்கிறார்கள். இவ்வூரின் கோடை காலம் நீண்டதாகவும், வெப்பமாகவும், வறட்சியாகவும், பெரும்பாலும் வானம் தெளிவாகவும் இருக்கும், குளிர்காலம் குறுகிய காலம் கொண்டதாகவும், குளிராகவும், ஈரமாகவும், ஓரளவு மேகமூட்டமாகவும் இருக்கும். இவ்வூரின் ZIP குறியீடு CA 95134 ஆகும்.
## பாலாஜி கோவிலின் குறிப்பணி
இந்தியாவின் வேதங்கள் மற்றும் உபநிடதங்களின் உலகளாவிய உண்மையைப் பகிர்ந்துகொள்வதற்காக அர்ப்பணிக்கப்பட்ட ஒரு ஆன்மீக இலாப நோக்கற்ற இந்துக் கோயிலாகும். "கடவுள் எல்லாம் வல்லவர், எல்லாம் அறிந்தவர் மற்றும் எங்கும் நிறைந்தவர். எல்லாவற்றிலும் இந்த ஒருமைப்பாட்டை உணர வேண்டியது மனித வாழ்க்கையின் நோக்கம் ஆகும்," என்பது தான் அந்த உண்மையாகும்.
## கோவில் அமைப்பு
இக்கோவிலின் மூலவர் வெங்கடேஸ்வரர் ஆவார். தாயார் பத்மாவதி தேவி ஆவார். இங்கு சிவன், விநாயகர், முருகன், ஆஞ்சநேயர், துர்க்கை, மீனாட்சி, கிருஷ்ணர், சாயிபாபா ஆகிய தெய்வங்களுக்கு சன்னதிகள் உள்ளன.
## கோவில் முகவரி / திறந்திருக்கும் நேரம்
### கோவில் முகவரி
5004 N.முதல் தெரு, சான் ஹோசே (Alviso), CA 95002
### கோவில் திருப்பணி முகவரி
642 போலடோ சாலை, ட்ரெஸ் பினோஸ், CA 95075
### திறந்திருக்கும் நேரம்
* இந்து கோவில் திறந்திருக்கும் நேரம்: வார நாட்களில் காலை 9 மணி முதல் மாலை 5 மணி  வரை,
* வார இறுதி நாட்கள் மற்றும் விடுமுறை நாட்கள் காலை 07.30 மணி முதல் இரவு 8:30 மணி வரை,

## வரலாறு
பாலாஜி மடம் என்ற அமைப்பை, 2006 ஆம் ஆண்டு, சுவாமி நாரயாணானந்தா என்பவர் அமெரிக்காவின் சன்னிவேல் நகரில் நிறுவினார். இது இலாப நோக்கமற்ற இந்து சமய சேவை அமைப்பாகும். சுவாமி நாரயாணானந்தா இம்மடத்தின் தலைமை அர்ச்சகரும் தலைவருமாவார்.

கலிபோர்னியாவின் சான் பெனிட்டோ கவுண்டியில் உள்ள ட்ரெஸ் பினோஸ் என்ற இடத்தில் பாலாஜி கோயிலைக் கட்டுவதற்காக அநாமதேய நன்கொடையாளர் ஒருவர் 23 ஏக்கர் நிலத்தை நவம்பர் 2010 இல் வழங்கினார். சான் ஹோசேயில் பாலாஜி கோவிலுக்கான நிரந்தர மையம் 2012 ஆம் ஆண்டு மே 30 - ஜூன் 3 தேதிகளில் திறக்கப்பட்டது.  சமூகத்திற்கான பங்களிப்புக்காக கலிபோர்னியா மாநில சட்டமன்றத்தின் அங்கீகார சான்றிதழையும் இக்கோவில் பெற்றது.

2010 ஆம் ஆண்டில், பாலாஜி கோயில் இந்தியாவின் பெங்களூரில் ஒரு சகோதர மையத்தைத் திறந்தது, இந்த மையம் இலவச யோகா வகுப்புகள் மற்றும் தியான வகுப்புகள் போன்ற வகுப்புகளை நடத்தி சமூகத்திற்கு உதவுகிறது.
* இம்மையத்தின் முகவரி: 94, விநாயக லேஅவுட், 2வது நிலை, கல்யாண் நகர், 3வது கிராஸ், 9வது பிளாக், நாகர்பாவி, பெங்களூர்-560072, கர்நாடகா, இந்தியா
## மேற்கோள்கள்

பகுப்பு:அமெரிக்க இந்துக் கோவில்கள்
பகுப்பு:கலிபோர்னியா
சரவாக் சுரிலி

**சரவாக் சுரிலி** (*Sarawak surili*)(*பிரசுபைடிசு கிரிசோமெலசு*) என்பது செர்கோபிதெசிடே குடும்பத்தில் உள்ள ஒரு வகை உச்சவுயர்வுட்பால்குடி சிற்றினம் ஆகும். இது தென்கிழக்கு ஆசியத் தீவான போர்னியோவில் மட்டுமே காணக்கூடிய அகணிய உயிரி. இது கபுவாஸ் ஆற்றின் வடக்கே கலிமந்தான், இந்தோனேசியா, மலேசியா மாநிலங்களான சரவாக் மற்றும் சபா மற்றும் புருணையில் காணப்படுகிறது. இதன் வகைப்பாட்டியல் சிக்கலானது மற்றும் சர்ச்சைக்குரியது. மேலும் இது *பி. பெமோராலிசு*அல்லது *[[சுமாத்திரா கருந்தலை மந்தி|பி. மெலோபோலசு]]* துணையினமாகக் கருதப்படுகிறது. சரவாக் சுரிலி முன்பு பொதுவாகக் காணப்படும் மந்தியாக இருந்தது. ஆனால் துன்புறுத்தல் மற்றும் வாழ்விட இழப்பு காரணமாக இதன் எண்ணிக்கை வெகுவாகக் குறைந்துவிட்டது. மேலும் 2008ஆம் ஆண்டு வரை 200-500 மந்திகள் ஐந்து இடங்களில் மட்டுமே அறியப்பட்டது. இதன் விளைவாக, இது உலகின் மிக அரிதான விலங்குகளில் ஒன்றாக இருப்பதாக நம்பப்படுகிறது, மேலும் பன்னாட்டு இயற்கைப் பாதுகாப்புச் சங்கத்தினால் மிக அருகிய இனமாக மதிப்பிடப்பட்டுள்ளது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:குரங்குகள்
தோமா மந்தி

**தோமா மந்தி** (*பிரசுபைடிசு தோமாசி*) என்பது செர்கோபிதெசிடே குடும்பத்தில் உள்ள ஒரு வகை மந்தியாகும். இது இந்தோனேசியாவின் வடக்கு சுமத்ராவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும் . இது வாழ்விட இழப்பால் அச்சுறுத்தப்படுகிறது. இதன் பூர்வீகப் பெயர்கள் ஆச்சே மொழியில் ரெயுங்கா மற்றும் *அலஸில்* கெடிஹ் ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:குரங்குகள்
போத்தனூர் தபால் நிலையம்

**போத்தனூர் தபால் நிலையம்**  (*Pothanur Thabal Nilayam*)  பிரவீன் எழுதி இயக்கிய 2022 ஆம் ஆண்டு வெளியான இந்திய தமிழ் மொழி நாடகத் திரைப்படமாகும். பிரவீன், அஞ்சலி ராவ் மற்றும் வெங்கட் சுந்தர் ஆகியோர் முக்கியக் கதாபாத்திரத்தில் நடித்துள்ளனர். 2022 ஆம் ஆண்டு மே மாதம் 27 ஆம் தேதியன்று திரைப்படம் வெளியிடப்பட்டது.

## நடிகர்கள்
* பிரவீனாக பிரவீன்
* அஞ்சலி ராவ்
* வெங்கட் சுந்தர்
* ஜெகன் கிரிஷ்
* சீதாராமன்
* தீனா அங்கமுத்து
* சம்பத் குமார்

## கதை
போத்தனூர் தபால் நிலையத்தில் சுமார் 7 லட்சம் ரூபாய் செலுத்தப்படுகிறது. பணம் அங்கு இருப்பது பாதுகாப்பாக இருக்காது என்றெண்ணி, அந்த பணத்தை தனது வீட்டிற்கு எடுத்துச் செல்கிறார் நாயகன் பிரவீனின் தந்தை. செல்லும் வழியில் அந்த பணத்தை தவறவிட்டுவிடுகிறார். சனிக்கிழமை என்பதால், திங்கட்கிழமை கட்டாயம் 7 லட்சம் ரூபாயை தபால்நிலையத்தில் கொண்டு சேர்க்க வேண்டும் இல்லாவிட்டால் சிறைக்கு செல்லும் நிலை வந்துவிடுமே என்றெண்னி புலம்புகிறார் பிரவீனின் தந்தை. தந்தையை காப்பாற்ற பணத்தை கண்டுபிடிக்க வேண்டும் என்று களத்தில் இறங்குகிறார் பிரவீன். பணம் கண்டுபிடிக்கப்பட்டதா என்பதுதான் மீதிக் கதை.

## தயாரிப்பு
பிரவீன் வெங்கடராமன் 2010 ஆம் ஆண்டின் முற்பகுதியில் போத்தனூர் தபால் நிலையத்தை  எழுதத் தொடங்கினார். 1990 ஆம் ஆண்டுகளை பின்னணியாக வைத்து படம் எடுக்கப்பட்டுள்ளது. 1886  ஆண்டு முதல் செயல்பட்டு வரும் கோயம்புத்தூரில் உள்ள பழமையான மற்றும் முதல் தபால் நிலையமான போத்தனூர் தபால் நிலையம் கதையின் மையமாகும்.

வால்ட் டிசுனி பிக்சர்சு நிறுவனத்தில் தொழில்நுட்ப இயக்குநராக பணிபுரிந்ததன் மூலம் இயங்குபடத்தில் அனுபவம் பெற்ற பிரவீன், சௌந்தர்யா ரஜினிகாந்தின் கோச்சடையான் (2014) படத்தின் தொழில்நுட்ப  இயக்குநராக இருந்தார். 2015 ஆம் ஆண்டு ஆகத்து மாதத்தில் போத்தனூர் தபால் நிலையத்தின் தயாரிப்பு பணி தொடங்கியது, பிரவீன் தனக்கு  உதவ கோயம்புத்தூரைச் சேர்ந்த இளம் குறும்பட தயாரிப்பாளர்களின் தொழில்நுட்பக் குழுவை ஒன்றிணைத்தார். இத்திரைப்படம் பிரவீனின்  சொந்த கலைக்கூடமான  சைக்கிள் சினிமாசின் கீழ் தொடங்கப்பட்டது. திரைப்படம் முடிக்க ஐந்து ஆண்டுகள் ஆனது. கோயம்புத்தூர் நகர அரங்கில் தபால் அலுவலகம் போல் மாற்றியமைக்கப்பட்ட காட்சிகள் படமாக்கப்பட்டன. இப்படம் தமிழ்நாடு மற்றும் கேரளா முழுவதும் படமாக்கப்பட்டது.

2021 நவம்பர் மாதத்தில் பேசன் கலைக்கூடம்  படத்தை வாங்கியது. படத்தை ஒரு முத்தொகுப்பாக உருவாக்கும் நோக்கத்தை அறிவித்தது.

## வரவேற்பு
திரைப்படம் 27 மே 2022 அன்று ஆகா தளத்தில் வெளியிடப்பட்டது. சினிமா எக்சுபிரசு படத்திற்கு எதிர்மறையான விமர்சனத்தை அளித்தது. தி இந்து பத்திரிகையிடம்  நடுநிலையான விமர்சனத்தைப் பெற்றது.

இதற்கு நேர்மாறாக, இந்தியா கிளிட்சு திரைப்படத்திற்கு நேர்மறையான விமர்சனத்தை அளித்தது. அதேபோல், நியூசுடுடேயும் படத்திற்கு நேர்மறையான விமர்சனத்தை அளித்துள்ளது.  பிகைண்டு வுட்சு.காம் தளமும் திரைப்படத்தைப் பாராட்டியது.

## மேற்கோள்கள்

## வெளி இணைப்புகள்
* 

பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2022 தமிழ்த் திரைப்படங்கள்
கருப்பு இருவாய்ச்சி

**கருப்பு இருவாய்ச்சி** (*Black hornbill*)(*ஆந்த்ராகோசெரோசு மலாயானசு*) என்பது புசெரோடிடே என்ற இருவாய்ச்சி குடும்பத்தைச் சேர்ந்த ஒரு பறவை சிற்றினம் ஆகும். இது ஆசியாவில் புரூணை தாருஸ்ஸலாம், இந்தோனேசியா, மலேசியா, சிங்கப்பூர், தாய்லாந்து ஆகிய நாடுகளில் வாழ்கிறது.

கருப்பு இருவாய்ச்சியானது இனப்பெருக்க காலத்தில் சுற்றுச்சூழல் மற்றும் வளங்களைத் தேர்ந்தெடுத்து இனப்பெருக்கம் செய்யும் தன்மையைக் கொண்டுள்ளது. இந்த உயிரினம் அதிக அளவில் பழங்கள் கிடைக்கும் போது மற்றும் பெரிய மரங்கள் உள்ள இடங்களில் மட்டுமே இனப்பெருக்கம் செய்யக் கூடு கட்ட ஆரம்பிக்கும். குறைந்த வளங்கள் மற்றும் பழங்கள் குறைவாகக் கிடைக்கும் போது கூடு கட்டுவதைப் பல ஆண்டுகளாகக் குறைக்கும் தன்மையுடையது. துரியன் சிற்றினமான *துரியோ கிராவெயோலென்சு* விதையினைப் பரவச்செய்வதில் இது முக்கிய பங்காற்றுகிறது. பழத்தின் சில பொதுவான பெயர்களில் பிரதிபலிக்கும் அளவுக்கு இணைப்பு வலுவாக உள்ளது. கென்யா மற்றும் தயாக்கு மக்கள் இதைத் *துரியன் ஆங்காங்* (விளக்கம். 'துரியன் இருவாய்ச்சி') என்று அழைக்கிறார்கள். மலாய் மொழியில் இது  என்று அழைக்கப்படுகிறது. இதன் பொருள் 'துரியன் பறவை' என்பதாகும்.

## விளக்கம்
ஆண் பறவை மஞ்சள் நிற அலகினைக் கொண்டிருக்கும். பெண் இருவாய்ச்சியில் இது அடர் சாம்பல் நிறத்தில் இருக்கும்.
[இடது|thumb| [பெர்டானா தாவரவியல் பூங்கா|மலேசியாவின் கோலாலம்பூர் பறவை பூங்காவில் பெண்]]


படிமம்:Black Hornbill.tif|சுக்காவு மழைக்காடு லாட்ஜ் கினாபாடான்ஜென் ஆறு - சபா, போர்னியோ - மலேசியா.
படிமம்:Black Hornbill 2.tif|போர்னியோ மழைக்காடு லாட்ஜ் - டானம் பள்ளத்தாக்கு, சபா, போர்னியோ - மலேசியா.


## மேற்கோள்கள்

## வெளி இணைப்புகள்

* மலேசிய கருப்பு ஹார்ன்பிலின் அழைப்பின் பதிவிறக்கம் செய்யக்கூடிய ஆடியோ கோப்பு 

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
சுலா வன ஈப்பிடிப்பான்

**சுலா வன ஈப்பிடிப்பான்** (*Sula jungle flycatcher*)(*சையோரினிசு கொலோனசு*) என்பது பழைய உலகப் பறக்கும் பறவை குடும்பமான பழைய உலக ஈப்பிடிப்பானில் உள்ள ஒரு வகை குருவி சிற்றினம் ஆகும். இது இந்தோனேசியாவில் உள்ள சுலா தீவில் மட்டும் வாழக்கூடிய அகணிய உயிரி. இங்கு இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும். இது வாழ்விட இழப்பால் அச்சுறுத்தப்படுகிறது.

இந்த சிற்றினம் முன்பு *ரைனோமியாசு* பேரினத்தில் வைக்கப்பட்டது. ஆனால் 2010ஆம் ஆண்டு மூலக்கூறு தொகுதிப் பிறப்பு ஆய்வின் முடிவுகளின் அடிப்படையில் *சியோர்னிசுக்கு* மாற்றப்பட்டது.

## மேற்கோள்கள்
காக அலகு கரிச்சான்

**காக அலகு கரிச்சான்** (*Crow-billed drongo*)(*டைகுருசு* *அனெக்டென்சு*) என்பது கரிச்சான் குடும்பத்தில் உள்ள ஒரு பறவை சிற்றினம் ஆகும். இது தென்கிழக்காசியாவின் ஈரமான வெப்பமண்டல காடுகளில் காணப்படுகிறது. இது இந்தியாவின் பிலிப்பீன்சு மற்றும் இந்தோனேசியா வரை பரவியுள்ளது. இது முழுவதும் கருமையாகக் காணப்படும் பறவையாகும். இதனுடைய வால் நன்கு பிளவுபட்ட முட்கரண்டி போலக் காணப்படும். இது தோற்றத்தில் இரட்டைவால் குருவி போன்று காணப்படும். இது ஏப்ரல் மற்றும் சூன் மாதங்களுக்கு இடையில் இனப்பெருக்கம் செய்கிறது. மரக்கிளையின் பிளவில் கோப்பை வடிவில் கூடு கட்டுகின்றன. பெண் பறவை முட்டைகளை அடைகாக்கும். பொதுவாகக் காணப்படும் இந்த கரிச்சான் பன்னாட்டு இயற்கைப் பாதுகாப்புச் சங்கத்தினால் தீவாய்ப்புக் கவலை குறைந்த இனமாகப் பட்டியலிட்டுள்ளது.

## வகைப்பாட்டியல்
1836ஆம் ஆண்டில் ஆங்கிலேய இயற்கை ஆர்வலர் பிரையன் ஹொக்டன் ஹோட்சன் என்பவரால் காக அலகு கரிச்சான் முதலில் விவரிக்கப்பட்டது. இதற்கு *புச்சாங்கா அனெக்டான்சு* என்ற இருசொல் பெயர் வழங்கப்பட்டது. குறிப்பிட்ட அடைமொழியானது இலத்தீன் வார்த்தையான *அனெக்டென்சின்* எழுத்துப்பிழை ஆகும். அதாவது "இணைத்தல்" என்று பொருள்படும். விலங்கியல் பெயரிடலுக்கான பன்னாட்டு ஆணையத்தின் விதிகளைப் பின்பற்றி, தற்போதைய விலங்கியல் பெயரான *டைகுருசு அனெக்டென்சு என* வழங்கப்பட்டது. தற்போதைய பேரினமான *டைகுருசு* 1816-ல் பிரெஞ்சு பறவையியலாளர் லூயிஸ் பியர் வைலோட்டால் அறிமுகப்படுத்தப்பட்டது.

## விளக்கம்
இரட்டைவால் குருவி போன்று காணப்படும் இந்தப் பறவை, கருப்பு நிறத்திலும், தடிமனான அலகுடனும் இருக்கும். இது ஒரு முட்கரண்டி வாலினைக் கொண்டது.

## பரவல்
இது வங்காளதேசம், பூடான், புரூணை, கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், பிலிப்பீன்சு, சிங்கப்பூர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## நடத்தை
இந்த சிற்றினம் அடர்ந்த பசுமையான காடுகள் மற்றும் ஈரமான இலையுதிர் காடுகளில் வாழ்கிறது. கூடு கட்டும் காலம் ஏப்ரல் முதல் சூன் வரை. கூடு என்பது பொதுவாகப் புல்லால் செய்யப்பட்ட ஒரு சிறிய கோப்பை வடிவிலிருக்கும். மெல்லிய கிளையின் பிளவில் இதன் கூடுகளைக் காணலாம். பெண் பறவை முட்டைகளை அடைகாக்கும். இருப்பினும், ஆண் மற்றும் பெண் பறவைகள் கூடு கட்டுகின்றன.

## உணவு
இந்த சிற்றினம் பூச்சிகள் மற்றும் பிற சிறிய விலங்குகளைச் சாப்பிடுகிறது.

## மேற்கோள்கள்

பகுப்பு:நேபாளப் பறவைகள்
பகுப்பு:வடகிழக்கு இந்தியப் பறவைகள்
பகுப்பு:கரிச்சான்கள்
அல்தாப்ரா கரிச்சான்

**அல்தாப்ரா கரிச்சான்** (*Aldabra drongo*)(*டைகுருசு* அல்டாப்ரானஸ் ) என்பது டைக்ரூரிடே என்ற கரிச்சான் குடும்பத்தில் உள்ள ஒரு பறவை சிற்றினமாகும். இது சீசெலசின் அல்டாப்ரா தீவில் மட்டுமே காணப்படும் அகணிய உயிரி. இங்கு சுமார் 1000 பறவைகள் வரை காணப்படுகிறது.

## தோற்றம்
இந்த சிற்றினத்தின் தோற்றம் கரிச்சான்களுக்குப் பொதுவானது. முழுக்க முழுக்க கருப்பு நிற இறகுகள், தடித்த அலகு மற்றும் சிவப்பு கண்களுடன் நீளமான பிளவுபட்ட வாலுடன் காணப்படும். இளவயதுப் பறவைகள் சாம்பல் நிற முதுகுடன், மங்கலான அடிப்பகுதி மற்றும் பழுப்பு நிற கண்ணுடன் காணப்படும்.

## வாழிடம்
இதன் இயற்கையான வாழ்விடங்கள் வெப்பமண்டல சதுப்புநில காடுகள் மற்றும் சவுக்கு வனப்பகுதி மற்றும் அடர்ந்த புதர்கள் ஆகும்.

## மேற்கோள்கள்

பகுப்பு:கரிச்சான்கள்
சும்பா வன ஈப்பிடிப்பான்

**சும்பா வன ஈப்பிடிப்பான்** (Sumba jungle flycatcher)(*சையோரினிசு இசுடெரெசுமன்னி*) என்பது பழைய உலகப் பறக்கும் பறவை குடும்பமான குருவி சிற்றினமாகும். இது சும்பா தீவுகளில் மட்டுமே காணப்படும் அகணிய உயிரி.

சும்பா வன ஈப்பிடிப்பான் 2021-ல் பன்னாட்டு பறவையியல் மாநாட்டில் *சையோரினிசு ஆசிலேனசினி*லிருந்து பிரித்து தனித்துவமான சிற்றினமாக அறியப்பட்டது.

## மேற்கோள்கள்

பகுப்பு:ஈ-பிடிப்பான்கள்
திமோர் நீல ஈப்பிடிப்பான்

**திமோர் நீல ஈப்பிடிப்பான்** (*Timor blue flycatcher*)(*சையோரினிசு ஹைசின்தினசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினம் ஆகும். இது திமோர் தீவில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:ஈ-பிடிப்பான்கள்
சுலாவெசி நீல ஈப்பிடிப்பான்

**சுலாவெசி நீல ஈப்பிடிப்பான்** (*Sulawesi blue flycatcher*)(*சையோரினிசு ஓமிசசு*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவைச் சார்ந்த அகணிய உயிரி. சுலாவெசி நீல ஈப்பிடிப்பானின் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:ஈ-பிடிப்பான்கள்
பகுப்பு:சுலாவெசி
அலையாத்திக் காட்டு நீல ஈபிடிப்பான்

**அலையாத்திக் காட்டு நீல ஈபிடிப்பான்** (*Mangrove blue flycatcher*)(*சைனோரிசு ரூபிகாசுட்ரா*) என்பது பழைய உலக ஈப்பிடிப்பான் குடும்பத்தில் உள்ள ஒரு பறவை சிற்றினமாகும். இதன் தாயகம் புரூணை, இந்தோனேசியா, மலேசியா, பிலிப்பீன்சு, சிங்கப்பூர் மற்றும் தாய்லாந்து. இதன் இயற் வாழிடம் மிதவெப்பமண்டல அல்லது வெப்பமண்டல சதுப்புநில காடுகள் ஆகும்.

## மேற்கோள்கள்

பகுப்பு:ஈ-பிடிப்பான்கள்
சீன நீல ஈப்பிடிப்பான்

**சீன நீல ஈப்பிடிப்பான்** (*Chinese blue flycatcher*)(*சையோரினிசு கிளௌசிகோமன்சு*) என்பது பழைய உலக ஈப்பிடிப்பான் குடும்பத்தில் உள்ள ஒரு சிறிய குருவி வகைப் பறவையாகும். இது தெற்கு சீனாவிலும் மலாய் தீபகற்பத்திலும் காணப்படுகின்றன. இது முன்பு நீல-தொண்டை நீல ஈப்பிடிப்பானின் துணையினமாகக் கருதப்பட்டது.

## மேற்கோள்கள்

*Zhang, Z., X. Wang, Y. Huang, U. Olsson, J. Martinez, P. Alström, and F. Lei. 2015. Unexpected divergence and lack of divergence revealed in continental Asian Cyornis flycatchers (Aves: Muscicapidae). Molecular Phylogenetics and Evolution 94: 232–241.

பகுப்பு:சீனப் பறவைகள்
பகுப்பு:ஈ-பிடிப்பான்கள்
வெண்கல கரிச்சான்

**வெண்கல கரிச்சான்** (*டைகுருசு ஏனியசு*) என்பது கரிச்சான் குழுவைச் சேர்ந்த ஒரு சிறிய இந்தோமலையா பறவை சிற்றினமாகும். இவை இந்தியத் துணைக்கண்டம் மற்றும் தென்கிழக்கு ஆசியாவின் காடுகளில் வசிக்கின்றன. காடு மேடுகளின் நிழலில் பறக்கும் பூச்சிகளை வான்வழியில் பிடித்து உண்ணுகின்றன. இவை இப்பகுதியில் உள்ள மற்ற கரிச்சான்களுடன் மிகவும் ஒத்துக் காணப்படுகின்றன. ஆனால் இவை சற்றே சிறியதாகவும், சரியான அளவில் பிளவுபட்ட வால் இறகினைக் கொண்டிருக்கும்.

## விளக்கம்
இந்த கரிச்சான் இரட்டைவால் குருவியை விடச் சற்றே சிறியது. இதன் தலை, கழுத்து மற்றும் மார்பகத்தின் மீது வளைந்த தோற்ற உலோக பளபளப்பு காணப்படும்.  நாசிக்கும் கண்களுக்கும் இடைப்பட்ட பகுதி வெல்வெட் தன்மையுடன், காது உறைகள் மந்தமாகக் காணப்படும். வால் மெல்லியதாகவும், வெளிப்புற வால் இறகுகள் சற்றே வெளிப்புறமாகக் காணப்படும். முதிர்ச்சியடையாத வற்றின் இறகுகள் வெள்ளை நிறத்தில் இருக்கும். இளம் பறவையானது மந்தமாகவும், பழுப்பு நிறமாகவும் காணப்படும்.

பரிந்துரைக்கப்பட்ட சிற்றினம் இந்தியாவில் காணப்படுகிறது. இவை மலாய் தீபகற்பத்தின் வடக்கு பகுதி வரை பரவியுள்ளது. தென்னிந்தியாவிலிருந்து வரும் மாதிரிகள், பர்மாவின் *மலாயென்சிசு* மாதிரிகள் மார்போமெட்ரிக்சினை மிகவும் ஒத்திருக்கிறது. சீனா குவாங்சியென்சிசின் துணையினங்கள் *ஏனியசுக்கு* ஒத்ததாகக் *கருதப்படுகின்றன* . சிலாங்கூர் தெற்கிலிருந்து சுமத்ரா மற்றும் போர்னியோவில் துணையினம் *மலயன்சிசு* காணப்படுகிறது. தைவான் உள்பகுதியில் உள்ள மலைகள் *பிரவுனியானசின்* தாயகமாகும்.
படிமம்:Bronzed Drongo (Dicrurus aeneus) at Narendrapur near Kolkata I IMG 7730.jpg| இந்தியாவின் மேற்கு வங்கம், கொல்கத்தா அருகே நரேந்திரபூரில்
படிமம்:Bronzed Drongo I 54.jpg| இந்தியாவின் மேற்கு வங்காளம், கொல்கத்தா அருகே நரேந்திரபூரில்


## பரவல்
வெண்கல கரிச்சான் இந்தியாவின் மேற்குத் தொடர்ச்சி மலைகள் மற்றும் கிழக்குத் தொடர்ச்சி மலைகள் மற்றும் மேற்கு உத்தராஞ்சலில் இருந்து கிழக்கு நோக்கி இந்தோசீனா மற்றும் ஹீனான், மலாய் தீபகற்பம், சுமத்ரா மற்றும் வடக்கு போர்னியோ வரை கீழ் இமயமலையில் காணப்படுகிறது. இந்த சிற்றினம் பொதுவாக ஈரமான அகன்ற காடுகளில் காணப்படுகிறது. இந்த சிற்றினம் வனப்பகுதிகளில் மட்டுமே காணப்படுகிறது.

## நடத்தை
இவை தனித்தனியாக அல்லது இரண்டு முதல் மூன்று பேர் கொண்ட குழுவாகவோ காணப்படும். வான்வழி பறந்து பூச்சிகளைத் தீவிரமாக வேட்டையாடி உண்ணுகின்றன. இவை சில சமயங்களில் உணவு தேடும் பிற சிற்றினங்களுடன் இணைந்து வேட்டையாடுகின்றன. இவை பிற பறவை சிற்றினங்களின் அழைப்புகளைப் பிரதிபலிப்பதில் மிகச் சிறந்தவை. இது பல கரிச்சான் சிற்றினங்களுடன் பகிர்ந்து கொள்ளப்படும் ஒரு பண்பு ஆகும். இனப்பெருக்க காலம் பிப்ரவரி முதல் சூலை வரை. மூன்று அல்லது நான்கு இளஞ்சிவப்பு முதல் பழுப்பு நிற முட்டைகள் மரத்தின் கிளைப்பிரிவில் கட்டப்படும் கோப்பை வடிவக் கூடுகளில் இடுகின்றன. இதன் கூடுகள் சிலந்தி வலைகளால் மூடப்பட்டிருப்பதால் வெண்மையாகத் தோன்றும். இவை ஆக்குரோசமான அதே நேரம் அச்சமற்ற பறவைகள் ஆகும். சுமார் 24 செ.மீ. நீளமுடைய இப்பறவைகள் இவற்றின் கூடோ குஞ்சுகளோ அச்சுறுத்தப்படும் போது, அச்சுறுத்தும் விலங்கு இவற்றைவிடப் மிகப் பெரியதாக இருப்பினும் தாக்குவதற்குத் தயங்குவதில்லை.

## மேற்கோள்கள்

## வெளி இணைப்புகள்

* புகைப்படங்கள் மற்றும் வீடியோ

பகுப்பு:கரிச்சான்கள்
பகுப்பு:தெற்காசியப் பறவைகள்
பகுப்பு:தைவான் பறவைகள்
பேன்டி கரிச்சான்

**பேன்டி கரிச்சான்** (*Fanti drongo*)(*டைகுருசு அட்டாக்டசு*) என்பது டைக்ரூரிடே குடும்பத்தில் உள்ள ஒரு பறவை சிற்றினமாகும். இது சியரா லியோனி முதல் தென்மேற்கு நைஜீரியா வரை துணை-சஹாரா ஆப்பிரிக்காவில் காணப்படுகிறது.

1899ஆம் ஆண்டில் கானாவின் பேன்டி மாவட்டத்தில் சேகரிக்கப்பட்ட மாதிரியிலிருந்து அமெரிக்கப் பறவையியலாளர் ஹாரி சி. ஓபர்ஹோல்சாரால் பேன்டி கரிச்சான் விவரிக்கப்பட்டது. இவர் இதை *வெல்வெட்-* மேண்டட் கரிச்சான் (*டைகுருசு* *மாடசுடசு*) துணையினமாகக் கருதினார். *டைகுருசு மாடசுடசு அட்டாக்டசு* என்ற முச்சொற் பெயரினை அறிமுகப்படுத்தினார். அட்டாக்டசு என்பது பண்டைக் கிரேக்க சொல்லான ατακτος *அட்டாக்டோசு* என்பதிலிருந்து ("ஒழுங்கற்ற" அல்லது "சட்டமற்ற") வந்தது. 2018-ல் வெளியிடப்பட்ட ஒரு மூலக்கூறு வகைப்பாட்டாய்வின் முடிவுகளின் அடிப்படையில், இது இப்போது ஒரு தனிச் சிற்றினமாகக் கருதப்படுகிறது.

## மேற்கோள்கள்

பகுப்பு:கரிச்சான்கள்
மதுகர் யசுவந்த்ராவ் குக்டே

**மதுகர் யசுவந்த்ராவ் குக்டே** (*Madhukar Kukde*) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் 2018-19 முதல், இந்தியாவின் பண்டாரா-கோண்டியா மக்களவைத் தொகுதியைப் பிரதிநிதித்துவப்படுத்துகிறார். இவர் தேசியவாத காங்கிரசு கட்சியின் உறுப்பினராக வெற்றி பெற்றார். இதற்கு முன்னர் இவர் மூன்று முறை (1995 முதல் 2009 வரை) மகாராட்டிரா சட்டமன்றத்தில் தும்சார் சட்டமன்றத் தொகுதி சட்டமன்ற உறுப்பினராக இருந்தார். இக்காலத்தில் இவர் பாரதிய ஜனதா கட்சியின் உறுப்பினராக இருந்தார்.

## மேற்கோள்கள்

பகுப்பு:மகாராட்டிர சட்டமன்ற உறுப்பினர்கள்
பகுப்பு:வாழும் மக்கள்
விளார், தஞ்சாவூர்

**விளார்** (**Vilar**) என்பது இந்தியாவின் தமிழ்நாட்டில் உள்ள தஞ்சாவூர் மாவட்டம், தஞ்சாவூர் வட்டம், தஞ்சாவூர் ஊராட்சி ஒன்றியத்தில் உள்ள விளார் ஊராட்சியில் அமைந்த கணக்கெடுப்பில் உள்ள ஊர் ஆகும். இது ஒரத்தநாடு சட்டமன்றத் தொகுதிக்கும், தஞ்சாவூர் மக்களவைத் தொகுதிக்கும் உட்பட்டதாகும்.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 2,170 குடியிருப்புகள் கொண்ட  விளார் கிராமத்தின் மொத்த மக்கள் தொகை 9,028   ஆகும். மக்கள் தொகையில் ஆண்கள் 4,247   மற்றும்  பெண்கள்  4,781  உள்ளனர். பாலின விகிதம் 1000 ஆண்களுக்கு  1126 பெண்கள் வீதம் உள்ளனர். மக்கள் தொகையில் 6 வயதிற்குட்பட்ட குழந்தைகள் எண்ணிக்கை 925 (10.25%)  ஆகும். இதன் சராசரி எழுத்தறிவு 86.61%    ஆகும். இதன் மக்கள் தொகையில் இந்துக்கள் 80.64%, இசுலாமியர்கள் 4.47% மற்றும் கிறித்துவர்கள் 14.89% ஆக உள்ளனர். 

## முள்ளிவாய்க்கால் நினைவு முற்றம்

thumb|முள்ளிவாய்க்கால் நினைவு முற்றத் திறப்புவிழா கல்வெட்டு
தமிழீழத்துக்காக உயிர் விட்ட போராளிகள், தியாகிகள் மற்றும் மக்களை நினைவு கூறும் ஒரு  முற்றம் ஆகும். இதில் தமிழ் மொழிக்கு தொண்டு செய்தவர்கள் மற்றும் இந்தி எதிர்ப்பு போராட்டத்தில் கலந்து கொண்டவர்களின் புகைப்படங்கள் விவரங்கள் உள்ளன. இதனை 06-11-2013 அன்று தஞ்சையில் உலகத் தமிழர் பேரமைப்பின் அமைப்பாளர் பழ. நெடுமாறன் திறந்து வைத்தார்.
முள்ளிவாய்க்கால் நினைவு முற்றம் என்பது தமிழீழத்தில் கொல்லப்பட்ட, தமிழீழத்துக்காக உயிர் விட்ட போராளிகள், தியாகிகள் மற்றும் மக்களை நினைவு கூரும் ஒரு முற்றம் ஆகும். இதில் தமிழ் மொழிக்கு தொண்டு செய்தவர்கள் மற்றும் இந்தி எதிர்ப்பு போராட்டத்தில் கலந்து கொண்டவர்களின் புகைப்படங்கள் விவரங்கள் உள்ளன. இதனை 06-11-2013 அன்று தஞ்சையில் உலகத் தமிழர் பேரமைப்பின் அமைப்பாளர் பழ. நெடுமாறன் திறந்து வைத்தார். 

இந்த நினைவு முற்றம் கட்டும் பணி 15 நவம்பர் நவம்பர் 2010 அன்று தொடங்கப்பட்டது. வைகோ மற்றும் இரா. நல்லகண்ணு ஆகியவர்களால் இதன் அடிக்கல் நாட்டப்பட்டது. முதலில் ஒரு நினைவுத்தூணாக மட்டுமே அமைக்கத் திட்டமிடப்பட்டிருந்தது. ஆனால் இலங்கையில் தமிழர் நினைவிடங்களுக்கு நிகழ்ந்த அவலங்களால், தமிழர்கள் அதிகளவில் அழிக்கப்பட்ட இலங்கையின் உள்நாட்டுப் போரின் நினைவுச் சின்னமாக இது உருவாக்கத் தீர்மானிக்கப்பட்டது. உலகத் தமிழர் பேரவையால் மேற்கொள்ளப்பட்ட இத்திட்டப்பணி,  உலகத் தமிழர் பேரவை மற்றும் தமிழ் தேசிய இயக்கத்தின் தலைவர் பழ நெடுமாறனின் மேற்பார்வையில் நடந்தது. கட்டுமானத்திற்கான நிதி பல இடங்களிலிருந்து திரட்டப்பட்டது. தமிழ் செயற்பாட்டாளர் ம. நடராசன் நினைவு முற்றத்திற்குத் தேவையான 1.77 ஏக்கர் நிலத்தை வழங்கினார். 

### அமைவிடம்
தஞ்சாவூரிலிருந்து ஐந்து கிலோ மீட்டர் தொலைவிலுள்ள விளார் கிராமத்தில் 1.75 ஏக்கர் பரப்பளவில் தஞ்சாவூர்-திருச்சிராப்பள்ளி சாலையோரம் அமைந்துள்ளது. தஞ்சாவூர் பழைய பேருந்து நிலையத்திலிருந்து விளார் செல்லும் பேருந்துகள் மூலம் இவ்விடத்தை அடையலாம். தஞ்சாவூரின் அண்ணாநகர் சந்தையிலிருந்தும் இந்நினைவு முற்றத்திற்கு எளிதாகச் செல்லலாம்.

## மேற்கோள்கள்

## வெளி இணைப்புகள்
* முள்ளி வாய்க்கால் நினைவு முற்றம், தஞ்சாவூர் - காணொலி 

பகுப்பு:தஞ்சாவூர் மாவட்டத்திலுள்ள கிராமங்கள்
பாலாமணி

**பாலாமணி** என்ற தலைப்பில் உள்ள கட்டுரைகள்:

* பாலாமணி, 1937-இல் வெளிவந்த தமிழ்த் திரைப்படம்
* பாலாமணி அம்மையார், 19-ஆம் நூற்றாண்டில் வாழ்ந்த தமிழக நாடக நடிகை
* பாலாமணியம்மா, மலையாளக் கவிஞர்
செகாட் தீவு

**செகாட் தீவு** (மலாய்: *Pulau Jehat*; ஆங்கிலம்: *Pulo Jehat*; ஜாவி: ڤولو جيهت) என்பது மலேசியா, பகாங் மாநிலத்தில், ரொம்பின் மாவட்டத்தில் ஜொகூர் நீரிணையில் அமைந்து உள்ள ஒரு தீவு.

செகாட் தீவு எனும் பெயருக்கு பொல்லாத தீவு *(Wicked Island)* என்று பொருள். தியோமான் தீவிற்கு தெற்கே அமைந்துள்ளது.

சதுப்புநிலக் காட்டு கருங்காந்தள் *(Heritiera littoralis)* தாவரம் இந்தத் தீவில் காணப்படுகிறது.

## பொது

1938-ஆம் ஆண்டில், ஜொகூர் நீரிணையைப் பாதுகாப்பதற்காகப் பிரித்தானியர்கள் , செகாட் தீவில் மூன்று ஆயுதக் கிடங்குகளை உருவாக்கினார்கள். இரண்டாம் உலகப் போரில் ஜப்பானிய மிட்சுபிசி ரக விமானம் *(Mitsubishi A6M Zero)* அந்தக் கிடங்குகளை அழிக்க முயன்றதாகவும்; ஆனாலும் கடலில் விழுந்து நொறுங்கியதாகவும் கூறப்படுகிறது.

போரின் முடிவில் அந்தக் கிடங்குகள் கைவிடப்பட்டன. தற்போது தீவு காலியாக உள்ளது.

மலாய்ப் புராணக் கதைகளில், இந்தத் தீவு மேரா *(Merah)* என்ற மந்திரவாதியின் ஓய்வெடுக்கும் இடமாகச் சொல்லப் படுகிறது. இந்தத் தீவு பவளப் பாறைகளுக்குப் புகழ் பெற்றது. கடலுக்கடியில் சில குகைகளும் உள்ளன.

## மேற்கோள்கள்

## வெளி இணைப்புகள்
* 

பகுப்பு:மலேசியாவின் தீவுகள்‎
பகுப்பு:பகாங்
மையிட்டான்பட்டி

thumb| தேசிய நெடுஞ்சாலை 7-ல் மையிட்டான்பட்டி பேருந்து நிறுத்தம்
**மையிட்டான்பட்டி** (*Maittanpatti*) என்பது இந்தியாவின் தமிழ்நாடு மாநிலத்தில் மதுரை மாவட்டத்தில் உள்ள கள்ளிக்குடி வட்டத்தில் உள்ள ஒரு சிறிய கிராமம் ஆகும்.

## நிலவியல்
மையிட்டான்பட்டியின் அமைவிடம் அட்சரேகை மற்றும் தீர்க்கரேகை முறையே 9°40' N மற்றும் 77°57'E ஆகும். இக்கிராமம் கள்ளிக்குடியிலிருந்து 6 கி.மீ. தொலைவில் அமைந்துள்ளது

## மக்கள்தொகை
2011 மக்கள் தொகை கணக்கெடுப்பின்படி, மையிட்டான்பட்டியின் மக்கள் தொகை 1,629ஆக உள்ளது. இதில் 823 பேர் பெண்கள் மற்றும் 806 பேர் ஆண்கள் ஆவர்.

## போக்குவரத்து
பேருந்து எண் 13 விருதுநகருக்கு 2 முறையும், திருமங்கலம், மதுரைக்கு 4 முறையும் சென்று வருகின்றது. பேருந்து எண் 48PM மதுரை பெரியார் பேருந்து நிலையத்திற்குத் தினமும் 3 முறை பயணிக்கின்றது.

## கல்வி நிறுவனங்கள்
ஊராட்சி ஒன்றிய தொடக்கப் பள்ளி முதல் வகுப்பு முதல் 5 வரை படிக்கும் குழந்தைகளுக்கான கல்வியை வழங்குகிறது. மதுரை-விருதுநகர் தேசிய நெடுஞ்சாலை 7-ஐ ஒட்டி காமராஜர் பொறியியல் மற்றும் தொழில்நுட்பக் கல்லூரியும் மையிட்டான்பட்டியில் அமைந்துள்ளது.

## மேற்கோள்கள்

## வெளி இணைப்புகள்

* திருமங்கலம் இணையதளம்

பகுப்பு:Coordinates on Wikidata
பகுப்பு:மதுரை மாவட்டத்திலுள்ள கிராமங்கள்
மலாக்கா தீவு

**மலாக்கா தீவு** (மலாய்: *Pulau Melaka*; ஆங்கிலம்: *Malacca Island*) என்பது மலேசியா, மலாக்கா மாநிலத்தில், மலாக்கா நீரிணையில் அமைந்து உள்ள ஒரு தீவு. இது மனிதர்களால் உருவாக்கப்பட்ட தீவாகும்.

மலேசியாவின் தாலாம் நிறுவனத்தின் *(Talam Corporation Berhad)* துணை நிறுவனமான புலாவ் கெம்பார் *(Pulau Kembar Sdn Bhd.)* நிறுவனத்தால் மேற்கொள்ளப்பட்ட **மாநகர் இருதீவுகள் மையம்** *(Twin Island City Centre)* எனும் திட்டத்தின் ஒரு பகுதியாகும்.

## பொது

இந்த நீர்முனை மேம்பாட்டுத் திட்டமானது இரண்டு தீவுகளை மீட்டு எடுப்பதை உள்ளடக்கியது. மலாக்கா நகரின் கடற்கரையில் இருந்து சுமார் 0.5 கி.மீ. தொலைவில் 40 எக்டேர் மற்றும் 50 எக்டேர் பரப்பளவில் உள்ளது. 2002-ஆம் ஆண்டில் கட்டுமானப் பணிகள் நிறைவு பெற்றன.

தீவின் தெற்கு கரையில் ஒரு பள்ளிவாசல்; கலங்கரை விளக்கம் போன்ற கோபுரத்துடன், கடலுக்கு மேலே நெடுவரிசையில் கட்டப்பட்டு உள்ளது. இதற்கு மலாக்கா நீரிணை பள்ளிவாசல் *(Malacca Straits Mosque)* என்று பெயர் வைக்கப்பட்டு உள்ளது.

## மேற்கோள்கள்

## மேலும் காண்க
* புலாவ் பெசார் தீவு

பகுப்பு:மலேசியாவின் தீவுகள்‎
பகுப்பு:மலாக்கா தீவுகள்
பகுப்பு:மலாக்காவில் உள்ள சுற்றுலா இடங்கள்
கிரிஜா குமாரி

**கிரிஜா குமாரி** (*Girja Kumari*) என்பவர் இந்திய அரசியல்வாதியும் நாடாளுமன்ற முன்னாள் உறுப்பினரும் ஆவார். இவர் இந்திய தேசிய காங்கிரசு கட்சியினைச் சார்ந்தவர். கிரிஜா குமாரி மத்தியப் பிரதேசத்தில் உள்ள ஷாதோல் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1967ஆம் ஆண்டு நடைபெற்ற தேர்தலில் தேர்ந்தெடுக்கப்பட்டார்

## மேற்கோள்கள்

## வெளி இணைப்புகள்
* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாறு

பகுப்பு:4வது மக்களவை உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச அரசியல்வாதிகள்
ஜெய் பாரத் சமந்தா கட்சி

**ஜெய் பாரத் சமந்தா கட்சி** (*Jai Bharat Samanta Party*) என்பது இந்தியாவில் செயல்பட்ட ஒரு அரசியல் கட்சி ஆகும். ஜார்கண்ட் மாநில முன்னாள் முதல்வர் மதுகோடா தலைமையில் செயல்பட்டது.

2009ஆம் ஆண்டு அக்டோபரில் நடைபெற்ற சார்க்கண்டு சட்டப் பேரவைத் தேர்தலில் கட்சி ஒன்பது வேட்பாளர்களை நிறுத்தியது. இவர்களில் ஒருவர் தேர்ந்தெடுக்கப்பட்டார். இவர், ஜகன்னாத்பூர் சட்டமன்றத் தொகுதியில் போட்டியிட்ட கீதா கோதா ஆவார். இத்தேர்தலில் இக்கட்சி பெற்ற மொத்த வாக்குகள் 93280 (மாநிலத்தில் 0.91% வாக்குகள்) ஆகும். சிறிது காலத்திற்குப்பின் நவம்பர் 1, 2018 அன்று இந்திய தேசிய காங்கிரசு கட்சியுடன் இக்கட்சி இணைந்தது.

## மேற்கோள்கள்

பகுப்பு:2009இல் நிறுவப்பட்ட அரசியல் கட்சிகள்
பகுப்பு:இந்திய அரசியல் கட்சிகள்
கோனட் தீவு

**கோனட் தீவு** (மலாய்: *Pulau Konet*; ஆங்கிலம்: *Konet Island*) என்பது மலேசியா, மலாக்கா மாநிலத்தில், மலாக்கா நீரிணையில் அமைந்து உள்ள ஒரு தீவு. 

அலோர் காஜா மாவட்டத்தைச் சேர்ந்த கோலா சுங்கை பாருவில் *(Kuala Sungai Baru)* உள்ள தெலுக் கோங் *(Telok Gong)* கடற்கரையில் இருந்து 100 மீட்டர் தொலைவில் அமைந்துள்ளது. 

## பொது

கோலா சுங்கை பாரு ஒரு மீன்பிடி கிராமமாகும். மலாக்கா மாநகரில் இருந்து 15 கி.மீ. தொலைவில், கோலா லிங்கி மற்றும் பெங்காலான் பாலாக் *(Pengkalan Balak)* எனும் இடங்களுக்கு நடுவில் உள்ளது.

இந்தத் தீவு ஒரு கடல்மேல் நடைபாதை மூலமாக பிரதான நிலப்பகுதியுடன் இணைக்கப்பட்டு உள்ளது. கடல்பெருக்கு இல்லாத காலங்களில் இந்தத் தீவிற்கு நடந்தே செல்ல முடியும்.

கோனட் தீவு, ஓராங் பூனியான் *(Orang bunian)* என்று அழைக்கப்படும் குட்டிச் சாத்தான்களின் வீடு என்றும் நம்பப் படுகிறது.

## மேற்கோள்கள்

## மேலும் காண்க
* புலாவ் பெசார், மலாக்கா
* மலாக்கா தீவு

பகுப்பு:மலேசியாவின் தீவுகள்‎
பகுப்பு:மலாக்கா தீவுகள்
பகுப்பு:மலாக்காவில் உள்ள சுற்றுலா இடங்கள்
அட்டகங்கி

**அட்டகங்கி** (*stomacher*) என்பது பெண்களின் ஆடையின் முன்பக்கத்தில் காணப்படும் திறப்பில் பின்னல் செய்து அலங்கரிக்கப் பட்ட ஒரு முக்கோண வடிவப் பகுதியாகும். அட்டகங்கி பெண்களின் இடுப்பில் இறுக்கமாக அணியும் சிற்றாடையின் ஒரு பகுதியாக உருவாக்கப்படும் அல்லது அதன் ஒரு முக்கோண பகுதியாக இணைத்து வடிவமைக்கப்படும். இது ஒரு அலங்காரப் பொருளாக மட்டும் பயன் படுத்தப்பட்டால் இது ஆடையின் முன்பக்கத்தில் வைத்து தைக்கப்படும் அல்லது ஊசி வைத்து இணைக்கப்படும். சில வேளைகளில் உடுப்பின் இரு பக்கமும் பூத்தையல் இழை அல்லது நாடா கொண்டு இணைக்கப் படும்.

## ஆரம்பகால அட்டகங்கி
15 ஆம், 16 ஆம் நூற்றாண்டுகளில் ஆண் பெண் இரு பாலாரும் இந்த அட்டகங்கியை ஒரு அலங்கார ஆடையாக முன்புறம் திறப்போடு தங்களது மேற்சட்டை அல்லது உடுப்புகள் மீது அணிந்து வந்தனர். இந்த அட்டகங்கி மற்றும் அதோடு இணைந்து அணியப்படும் தலை அலங்கார ஆபரணங்கள் உள்ள ஓவியங்களில் அவற்றின் பாணியும் வடிவமைப்பும் வைத்து  ஓவியங்கள் வரையப் பட்ட காலங்கள் கணக்கிடப்படுகிறது.

1603 இல் சவுத்தாம்டன் நகர கோமாட்டி அல்லது சீமாட்டியாகிய எலிசபெத் ரியோத்சுலி என்பார் தன் கணவருக்கு எழுதிய கடிதத்தில் "கருஞ் சிவப்பு நிறத்தில், ஒரு முழ அகலத்தில் நான் குதிரையை ஓட்டிச் செல்லும் நாட்களில் என் வயிறை வெது வெதுப்பாக வைத்துக் கொள்ளும் நீளத்தில் ஒரு அட்டகங்கி வாங்கி வர வேண்டும் என்று குறிப்பிட்டுள்ளார். 

17 ஆம் நூற்றாண்டில் உள்ள அட்டகங்கி அணிந்துள்ள பெண்களின் படங்கள் கொடுக்கப் பட்டுள்ளது.

File:Frans Hals 045.jpg|அட்டகங்கி  1620
File:Attributed to Pieter Claesz. Soutman 001.jpg|அட்டகங்கி  1630
File:Frans Hals - Portrait of a Woman Holding a Fan - WGA11135.jpg|அட்டகங்கி  1640
File:Frans Hals - Portrait d'Isabella Coymans.jpg|அட்டகங்கி  1650


## மேற்கோள்கள்

## வெளி இணைப்புகள்

*18th Century Stomachers 
*Embroidered bodice (stomacher), ca. 1740, in the Staten Island Historical Society Online Collection Database

பகுப்பு:ஆடைகள்
பகுப்பு:ஒய்யாரம்
உண்டான் தீவு கலங்கரை விளக்கம்

**உண்டான் தீவு கலங்கரை விளக்கம்** (மலாய்: *Rumah Api Pulau Undan*; ஆங்கிலம்: *Undan Island Lighthouse*) என்பது மலேசியா, மலாக்கா மாநிலத்தில் மலாக்கா நீரிணையில் அமைந்துள்ள ஒரு கலங்கரை விளக்கம். மலாக்கா கடற்கரையில் இருந்து 25 கி.மீ. தொலைவில் மக்கள் வசிக்காத தீவில் உள்ளது.

இந்த தீவு மலாக்கா மாநிலத்திற்குச் சொந்தமானது. இந்தச் சிறிய தீவில் நிரந்தரமான குடியிருப்பாளர்கள் எவரும் இல்லை. ஆனால் எப்போதும் ஒரு கலங்கரை விளக்கக் காவலரும் மற்றும் பராமரிப்பு ஊழியர்களும் தொடர்ந்து கண்காணிப்பில் இருந்து வருகிறார்கள்.

## வரலாறு
இந்தக் கலங்கரை விளக்கம், 1879-ஆம் ஆண்டு, இங்கிலாந்து, பர்மிங்காம் சான்ஸ் பிரதர்ஸ் *(Chance Brothers and Company)* எனும் நிறுவனத்தால் வடிவம் அமைக்கப்பட்டது. 1880-ஆம் ஆண்டில் கட்டி முடிக்கப்பட்டது.

மலாக்கா நீரிணை வழியாகப் பயணிக்கும் கப்பல்களுக்கு ஒரு கலங்கரை விளக்கமாக இருந்தது. இந்தக் கலங்கரை விளக்கம் எண்கோணத்திலும்; மற்றும் உருளை வடிவத்திலும் உள்ளது.

### கூழைக்கடா கடல் பறவை

உண்டான் தீவு, மலாக்கா நீரிணையில் உள்ள புலாவ் பெசார் தீவுக்குப் பின்னால் மறைந்துள்ளது. முந்தைய காலங்களில், பிரித்தானியர்களால் இந்தக் கலங்கரை விளக்கம் கட்டப் படுவதற்கு முன்பே, இந்தத் தீவு கடற்கொள்ளையர்களின் மையமாக அறியப்படுகிறது.

உண்டான் தீவு என்ற பெயர் ஒரு காலத்தில் இந்தத் தீவிலும் அதைச் சுற்றியுள்ள பகுதிகளிலும் வாழ்ந்த கூழைக்கடா கடல் பறவையால் வந்ததாகக் கூறப்படுகிறது. மலாய் மொழியில், "உண்டான்" என்றால் கூழைக்கடா பறவையைக் குறிக்கிறது.

## மேற்கோள்கள்

## மேலும் காண்க

* புலாவ் பெசார் தீவு
* மலாக்கா தீவு
* கோனட் தீவு

பகுப்பு:மலாக்காவின் கட்டிடங்களும் கட்டமைப்புகளும்
பகுப்பு:மலேசியாவில் உள்ள கலங்கரை விளக்கங்கள்
பகுப்பு:மலேசியாவின் தீவுகள்‎
வெள்ளை வால் ஈப்பிடிப்பான்

**வெள்ளை வால் ஈப்பிடிப்பான்** (*White-tailed flycatcher*)(*லியூகோப்டிலோன் கான்க்ரீட்டம்*) என்பது *மஸ்கிகாபிடே* குடும்பத்தில் உள்ள ஒரு பறவை சிற்றினமாகும். இது ***லுயூகோப்டிலோன்*** என்ற ஒற்றை சிற்றினத்தினைக் கொண்ட பேரினமாகும். 2022க்கு முன், இது *சையோனிரசு* பேரினத்தில் வகைப்படுத்தப்பட்டது. ஆனால் 2021 தொகுதிபிறப்பு ஆய்வின் அடிப்படையில் பன்னாட்டு பறவையியல் மாநாட்டில் *லுயூகோப்டிலோன்* என மறுவகைப்படுத்தப்பட்டது.

இது புரூணை, சீனா, இந்தியா, இந்தோனேசியா, லாவோஸ், மலேசியா, மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நில காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:ஈ-பிடிப்பான்கள்
கிருஷ்ணாய் ஆறு

**கிருஷ்ணாய் ஆறு** (*Krishnai River*) இந்தியாவின் அசாம் மாநிலத்தில் உள்ள பிரம்மபுத்திரா நதியின் துணை ஆறு ஆகும். கிருஷ்ணாய் ஆறு மேகாலயாவின் மேற்கு கரோ மலையில் உற்பத்தியாகிறது. கிருஷ்ணாய் ஆறு கோல்பாரா மாவட்டத்தின் மதியாவில் துத்னோய் ஆற்றைச் சந்திக்கிறது. இதன் பின்னர் பிரம்மபுத்திரா ஆறுடன் சங்கமிப்பதற்கு முன்பு மோர்னோய் ஆறாகப் பாய்கிறது.

## மேற்கோள்கள்

பகுப்பு:இந்திய ஆறுகள்
பகுப்பு:அசாம் ஆறுகள்
சாத்திரி ஆறு

**சாத்திரி ஆறு** மகாராஷ்டிராவின் இரத்தினகிரி மாவட்டத்தில் ஓடும் ஒரு ஆறு ஆகும். இது பிரசித்காட் அருகே உருவாகி, சங்கமேசுவர் அருகே பாய்ந்து ஜெய்காட் கோட்டை அருகே அரபிக்கடலில் கலக்கின்றது. இதன் நீளம் 72 கி.மீ. ஆகும்.

## மேற்கோள்கள்

பகுப்பு:ரத்னகிரி மாவட்டம்
பகுப்பு:மகாராட்டிர ஆறுகள்